တိမ်မယောင်နှင့် နက်၊ လွယ်မယောင်နှင့် ခက်

တိမ်မယောင်နှင့် နက်၊ လွယ်မယောင်နှင့် ခက် သည် မြန်မာဆိုရိုးစကား ဖြစ်သည်။

အဓိပ္ပာယ်

တိမ်မယောင်နှင့် နက်၊ လွယ်မယောင်နှင့် ခက် ဆိုသည်မှာ အချို့ မြစ်ချောင်းများသည် အပေါ်ယံကြည့်လျှင် တိမ်သည်ဟု ထင်ရသော်လည်း တကယ်တမ်းတွင် နက်ရှိုင်းတတ်သကဲ့သို့ အချို့ကိစ္စများသည်လည်း အပေါ်ယံကြည့်လျှင် လွယ်ကူသည်ဟု ထင်ရသော်လည်း တကယ်တမ်းတွင် ခက်ခဲနက်နဲတတ်သည်ဟု ဆိုလိုသည်။ ဤဆိုရိုးစကားသည် အပေါ်ယံအမြင်ကိုသာ မကြည့်ဘဲ အရာဝတ္ထု သို့မဟုတ် ကိစ္စရပ်တစ်ခု၏ အတွင်းသဘောကို သေချာစွာ လေ့လာဆန်းစစ်သင့်ကြောင်းကို သွန်သင်သည်။ အထင်သေး၍ မရသော အရာများရှိကြောင်းကိုလည်း ဆိုလိုသည်။

ကိုးကားချက်များ

   စိတ်တွင်းကလည်း သိ၏။ နှစ်သက်ခြင်းလည်း ရှိ၏။ သို့ရာတွင် အနက်ပေးခြင်းငှာမူ မစွမ်းနိုင်… တိမ်ယောင်နှင့် နက်၊ လွယ်ယောင်နှင့် ခက်သည်။ [၁၃၀၄] ဇာနည်သွေး။ ၂။
   နှုတ်မှုရေးရာပညာသည် တိမ်ယောင်နှင့် နက်၊ လွယ်မယောင်နှင့်ခက် သော ပညာတစ်ရပ်ဖြစ်ပေသည်။ [၁၃၁၉] စာဗိမာန်၊ ၆၊ ၁။ ၅၅။
   ဂီတ သည် နက်နဲ၏၊ ခက်ခဲ၏၊ သိမ်မွေ့၏၊ နူးညံ့၏။ တိမ်မယောင်နှင့် နက်တတ်ပြီး လွယ်မယောင်ှနင့်လည်း ခက်တတ်ချေသည်။ [၁၃၂၅] ချိုတေးသံ၊ ၁၂၊ ၂၂။ ၈၁။

ကိုးကား

Category:မြန်မာဆိုရိုးစကားများ